Foto: Reuters Indoneziyaning Markaziy Sulavesi provinsiyasida yuz bergan zilzila va sunamidan so‘ng 152 mingdan ortiq kishi vayronalar ostida qolmoqda. Bu haqda Indoneziya ichki ishlar vazirligi axborot departamenti rahbari Ahmad Ramadan ma’lum qildi. Uning bildirishicha, tabiiy ofat oqibatida 65 mingdan ortiq uy vayron bo‘lgan, 152 mingdan ortiq kishi vayronalar ostida qolgan. 28 sentabr kuni Sulavesi oroli qirg‘oqlarida Palu shahri yaqinida 6,1 magnitudali yer silkinishi ro‘y berdi. Keyinroq xuddi shu hududda yana bir 7,4 magnitudali zilzila va qator aftershoklar qayd etildi. Shundan so‘ng OAVda Palu ikki metr balandlikdagi sunami ostida qolgani haqida xabar berildi. Zilzila va undan keyingi sunami qurbonlari soni so‘nggi ma’lumotlarga ko‘ra, 1648 kishini tashkil qilmoqda.